
1. Įvadas

Inovacijų agentūra, Lietuvos etnokosmologijos muziejus, Vilnius Tech ir Kauno technologijos universitetai siekdami populiarinti kosmoso technologijų kūrimą ir taikymą, kviečia Lietuvos mokinius dalyvauti „CanSat Lietuva“ varžybose. Šių varžybų nugalėtojų komanda turės galimybę dalyvauti Europos kosmoso agentūros (EKA) organizuojamame renginyje „CanSat Space Engineering Summit“, kuris 2027 m. birželio 30 – liepos 2 d. vyks Europos kosmoso tyrimų ir technologijų centre Nordveike, Nyderlanduose. Tokio tipo veiklos skatina STEAM sklaidą ir skatina mokinius domėtis technologijomis, suteikia žinių ir kompetencijų, kurios bus naudingos ir ateityje. Šiame dokumente yra pristatomos „CanSat Lietuva“ 2026 – 2027 m. varžybų taisyklės.

2. „CanSat Lietuva" konkurso edukacinė vertė

Dalyvaujančios komandos turės galimybę dalyvauti tikrame kosmoso technologijas kuriančiame projekte. 
Mokiniai turės išsikelti misijos tikslus, atitikti keliamus reikalavimus, projektuos CanSat palydovo modelį, atliks sistemos bandymus, vykdys modelio paleidimą, mokslinių duomenų analizę. Konkurso dalyviai ne tik susipažins su palydovais ir susijusiomis taikomosiomis programomis, padedančiomis geriau spręsti Žemėje kylančius iššūkius, programų vykdymu, bet ir įgys bendrųjų kompetencijų: 
· projektavimas ir projekto vykdymas suteiks galimybę mokiniams mokytis per praktinį patyrimą;
· mokiniai susipažins su tyrimais pagrįsta metodologija, kuri būdinga tikriems moksliniams tyrimams techninėse profesijose; 
· įgis ir (arba) sustiprins technologijų, fizikos ir programavimo mokymo pagrindus ir sąvokas;
· supras projekto koordinavimo ir darbo komandoje svarbą;
· patobulins komunikacijos įgūdžius.

3. Kas yra „CanSat" konkursas?

„CanSat Lietuva“ - tai tikro palydovo, integruoto į gaiviojo gėrimo skardinės tūrį ir formą,  imitacija.
„CanSat Lietuva“ konkurso metu komandos, sudarytos iš 3-6 mokinių, vadovaujamos mokytojo, turi suprojektuoti ir sukonstruoti CanSat modelį. Komandų užduotis yra į CanSat modelį sutalpinti pagrindines posistemes, kurios paprastai būna palydove, pavyzdžiui, maitinimo, jutiklių ir ryšių. Tuomet komandos sukonstruotas CanSat modelis konkrečiai „misijai“ atlikti raketos pagalba yra iškeliamas į atitinkamą aukštį ir su parašiutu sugrąžina duomenis komandos nariams. 
Varžybos susideda iš 4-ių etapų. 
1 etapas: kvietimas teikti paraiškas ir komandų atranka. Paskelbus kvietimą teikti paraiškas, suinteresuotos komandos turi pateikti paraiškos formą, kurioje apžvelgiama mokslinė misija, kurią komanda turės atlikti, jeigu jai bus suteiktas CanSat komplektas. Susidomėjusios komandos, teikdamos paraišką, turi atsižvelgti į 7 skirsnyje pateiktus „CanSat Lietuva“ varžybų reikalavimus. Atrinktoms komandoms bus nemokamai suteiktas CanSat rinkinys ir bus leista dalyvauti konkurse. Paraiškos dalyvauti konkurse bus priimamos nuo 2026 m. lapkričio 9 iki 23 d. Paraiškos teikiamos el. paštu info@spacehub.lt ir linas.smigelskas@gmail.com (paraiškas prašome siųsti abiem el. pašto adresais). 
[bookmark: _Hlk153227853]2 etapas: įvadinis seminaras mokytojams ir mokiniams. Mokytojai, vadovaujantys atrinktoms komandoms, ir mokiniai (iki 4 asmenų) bus pakviesti į Kauno technologijos  universiteto organizuojamą įvadinį seminarą, kurį ves Vilnius Tech Elektronikos fakulteto profesorius dr. Raimondas Pomarnacki ir KTU profesorius dr. Andrius Vilkauskas. Šiame seminare mokytojai bus supažindinami  kaip surinkti pagrindinius CanSat komponentus, pristatytos varžybų taisyklės, atsakyta į klausimus. Seminaras mokiniams ir mokytojams vyks 2026 m. gruodžio mėn. pradžioje Kaune. Data bus paskelbta vėliau.  
3 etapas: CanSat kūrimas ir bandymai. Komandos, vadovaujamos mokytojo, suprojektuos ir sukonstruos CanSat, kuris atliks privalomą pagrindinę misiją. Visos komandos turi laikytis 7 skirsnyje pateiktų CanSat reikalavimų. Visoms komandoms bus skirtas mentorius, su kuriuo bus galima konsultuotis viso etapo metu. Šio etapo pabaigoje komandos turės galimybę išbandyti CanSat funkcionalumą bandymų dieną 2027 m. balandžio 12 - 15 d. Konkreti data ir vieta bus paskelbti vėliau.  
4 etapas: varžybų paleidimo kampanija ir veikla po skrydžio. Sukomplektuoti CanSat bus paleidžiami naudojant raketą arba droną. Kai CanSat pasiekia tinkamą aukštį, jis atsiskiria nuo raketos arba drono ir nusileidžia su atskirais parašiutais, perduodami su planuojamomis mokslinėmis misijomis susijusius duomenis. Komandos turės galimybę rinkti, apdoroti ir analizuoti duomenis, gautus iš CanSat. Finalinės varžybos vyks 2027 m. gegužės 10 – 13 d. Konkreti data ir vieta bus paskelbti vėliau. Finalinių varžybų data gali būti koreguojama atsižvelgiant į oro sąlygas.

3.1. CanSat struktūra

CanSat pagrindą sudaro "Arduino" elektroninė platforma, kurią galima maitinti 9 V akumuliatoriumi ir programuoti naudojant standartinį asmeninį kompiuterį. Tokios platformos paprastai programuojamos naudojant C ir C++ programavimo kalbų dialektą. Egzistuoja daugybė Arduino versijų, o kadangi tai yra atvirojo kodo elektroninė platforma, naudojama įvairiose programose, internete galima rasti daug mokomosios medžiagos. Prie "Arduino" plokštės galima prijungti įvairius  duomenų ir kitų signalų  įrenginius. Pavyzdžiui, gali būti jutiklis, kuris fizinius parametrus paverčia elektriniais signalais, nuskaitomais iš aplinkos. Visą reikalingą techninę informaciją rasite https://cansat.esa.int/about-cansat/technical-info/. CanSat konstravimo klausimai bus aptariami įvadiniame seminare, taip pat kūrimo ir bandymo etape bus galima konsultuotis su paskirtais mentoriais. 

3.2. Teisė dalyvauti konkurse

3.2.1 Pagrindiniai reikalavimai moksleivių komandai

Konkurse gali dalyvauti visi vidurinių mokyklų mokiniai. Komandoms keliami šie reikalavimai: 
· Komandą sudaro ne mažiau kaip 3 ir ne daugiau kaip 6 mokyklų mokiniai nuo 14 iki 19 metų; komandoje užtikrinama tinkama komandos sąveika ir bendradarbiavimas;
· Komandai vadovauja mokytojas, kuris moko technologijų, fizikos arba programavimo mokomuosius dalykus;
· Paraiškas pagal šį konkursą gali teikti mokykla, neformalaus švietimo organizacijos, būreliai, STEAM centrai;
· Kiekviena mokykla ar bet kuri kita popamokinė grupė gali turėti daugiau nei vieną komandą, tačiau kiekvienas komandos vadovas turi vadovauti ne daugiau kaip 2 komandoms;
· Ta pati komanda negali pateikti daugiau nei vienos paraiškos. 

   Aukštųjų mokyklų studentai konkurse dalyvauti negali.

3.2.2. Komandos vadovas

Kiekviena komanda turi turėti komandos vadovą (mokytoją), atsakingą už paraiškos formos pateikimą iki 4 skirsnyje nurodyto termino ir už komandos techninės ir bendros pažangos stebėseną, jis taip pat turi būti pasirengęs teikti pagalbą ir patarimus.
Atsižvelgiant į konkurso pobūdį, pageidautina, kad komandos vadovas žinotų techninius dalykus, pavyzdžiui, informatiką, fiziką, projektavimą ir technologijas, inžinerines technologijas ir informacines technologijas. Nors tai nėra privaloma, mokytojas, turintis tinkamą išsilavinimą, padeda užtikrinti, kad mokinių komandai bus tinkamai vadovaujama viso konkurso metu.
Komandos vadovas yra kontaktinis asmuo tarp konkurso organizatorių ir dalyvaujančių komandų. Mokytojas, kuris atlieka vadovo vaidmenį, turi būti pasiruošęs dalyvauti tolesnėse veiklose, kurios išsamiai aprašytos kituose  skyriuose:
- Dalyvauti seminare mokytojams ir mokiniams;
- lydėti komandą į CanSat bandymų dieną, finalines varžybas bei EKA renginį.  
Atkreipkite dėmesį, kad tas pats mokytojas gali atstovauti ne daugiau nei dviem 2026 - 2027 m. „CanSat Lietuva" konkurso komandoms.

3.3. Pirminė CanSat misija

Visos į „CanSat“ konkursą priimtos komandos turi atlikti šią privalomą pirminę misiją. Po raketos atsiskyrimo ir nusileidimo metu CanSat turi matuoti nurodytus parametrus ir bent kartą per sekundę perduoti juos į antžeminę stotį telemetrijos pavidalu:
· oro temperatūrą,
· oro slėgį.
Šie duomenys turi būti renkami taip, kad komanda galėtų juos analizuoti, apskaičiuoti aukštį ir pavaizduoti grafikuose (pavyzdžiui, aukščio priklausomybė nuo laiko ir temperatūros priklausomybė nuo aukščio). Ši užduotis turi būti daroma atliekant analizę po skrydžio.

3.4. Antrinė CanSat misija

Visos „CanSat“ konkurso komandos turi įgyvendinti ir antrinę misiją, kurios tikslus turi išsikelti pačios. Antrinės misijos rezultatai taip pat vertinami vertinimo metu.   

4. Konkurso apžvalga

5.1. 1 -asis etapas: kvietimas teikti paraiškas ir komandų atranka
Norėdama dalyvauti 2026 - 2027 m. „CanSat Lietuva" konkurse, komanda turi užpildyti paraiškos formą, kuri yra pateikta Priede Nr. 1. Susidomėjusios komandos turi atsižvelgti į „CanSat“ reikalavimus, išvardytus 7 skirsnyje. Paraiškos forma turi būti glausta, joje turi būti nurodyti aspektai, analogiški tipiškam realaus kosminio projekto gyvavimo ciklui. 
Pasibaigus kvietimui, pateiktas paraiškas vertins Inovacijų agentūros, Lietuvos Etnokosmosologijos muziejaus, Vilnius Tech ir Kauno technologijos universitetų vertintojai pagal siūlomų misijų kokybę ir technines galimybes. Atrinktos komandos bus paskelbtos iki 2026 m. lapkričio 26 d. CanSat rinkiniu pasirūpina komandos. 
 
5.2. 2-asis etapas: įvadinis seminaras mokytojams ir mokiniams

Mokytojai, vadovaujantys atrinktoms komandoms, ir mokiniai (iki 4 asmenų) bus pakviesti įvadinį seminarą, kuris vyks 2026 m. gruodžio 1 d. 12 val. Kaune, Kauno technologijos universitete. Šio seminaro metu mokytojams ir mokiniams bus pristatytos varžybų taisyklės.

5.3. 3-asis etapas: CanSat kūrimas ir bandymų veikla

Mokytojai, kaip komandų vadovai, vadovauja savo komandoms projektuojant ir kuriant CanSat, kuris turi atlikti privalomą pirminę misiją.  Techninio projektavimo ir kūrimo darbai apima aspektus, kurie yra analogiški tipiškam realaus kosminio projekto gyvavimo ciklui, t. y.:
· Misijos tikslų pasirinkimas;
· Techninių reikalavimų, būtinų misijos tikslams pasiekti, apibrėžimas;
· CanSat techninės ir programinės įrangos projektavimas;
· Antžeminės stoties ir (arba) antžeminės telekomunikacijų sistemos projektavimas;
· Ne daugiau kaip 15 puslapių ataskaitos pateikimas organizatoriams prieš paleidimą;
· CanSat integravimas ir bandymai, atliekant būtiną bandymų duomenų analizę;
· Pasirengimas paleidimo kampanijai ir susijusios operacijos.

Visos atrinktos komandos turi pateikti ataskaitą prieš faktinį raketos paleidimą. Ataskaita prieš paleidimą  yra dokumentas (be priedų), kuriame apibendrinami visi atlikti darbai (pažanga), pateikiamas išsamus CanSat misijos, sistemos ir funkcijų aprašymas, nurodomi veiksmai, loginis pagrindimas ir problemų sprendimas, kurių reikėjo norint pasiekti patobulintą CanSat dizainą, taip pat išsami biudžeto išlaidų apskaičiavimo lentelė. Šiame dokumente turėtų būti tiksliai užfiksuoti visi baigto CanSat prototipo moduliai ir komponentai. Tai bus pagrindinis dokumentas, kuris prieš paleidimo kampaniją bus pateikiamas komisijos nariams, kuriems bus pavesta įvertinti kiekvienos komandos darbą ir rezultatus, kaip aprašyta 6 skirsnyje.
Ataskaita prieš paleidimą turi būti pateikta organizatoriams el. pašto adresais info@spacehub.lt ir linas.smigelskas@gmail.com, laiško temos eilutėje nurodant komandos pavadinimą. Pridedamas dokumentas turi būti .pdf formato, o failo pavadinimas turi būti tokio formato: Komanda.pdf
3-iojo etapo pabaigoje visos komandos turės galimybę išbandyti savo CanSat per bandymų dieną, organizuojamą prieš tikrąjį paleidimą. Per šią bandomąją dieną, kuri laikoma svarbiu projektavimo proceso etapu, CanSat bus nuleistas iš kelių šimtų metrų aukščio. Šis bandymas nėra skirtas imituoti pagreitį ir skrydžio profilį paleidžiant tikrąją raketą, tačiau jis leidžia komandoms gauti preliminarius rodmenis ir išbandyti savo projekto funkcionalumą. Po bandymo, komandoms leidžiama atlikti tam tikrus galutinius dizaino ir konstrukcijos pakeitimus, jei tik jų misijos tikslas išlieka nepakitęs. Komandos nebus vertinamos pagal bandymų rezultatus. Bandomuosiuose startuose komandoms yra privaloma dalyvauti.

5.4. 4 -asis etapas: finalinės varžybos

Paskutinis etapas, dažnai laikomas svarbiausiu konkurso etapu, yra raketos arba drono paleidimo kampanija. Visiškai veikiantys CanSat bus paleisti į 1000 metrų aukštį. Dėl nepalankių oro sąlygų vietoje raketų gali būti panaudoti dronai. Kai bus tinkamame aukštyje, CanSat atsiskirs nuo raketos arba drono ir nusileis parašiutais. Perduodamus duomenis moksleivių komandos gauna per radijo ryšio sistemą sujungtą su nešiojamuoju kompiuteriu. Po paleidimo į orbitą visos komandos galės analizuoti paleidimo metu gautus duomenis.
Įprastinė pristatymo renginio programa yra tokia:
· Atidarymo ceremonija;
· Komandos pristatomas bendras CanSat projektas ir palydovo misija (pristatymas turi būti apibendrinta ataskaitos versija);
· Galutinė CanSat integracija ir techninis patikrinimas;
· Misijos apžvalgos sesija visoms komandoms prieš raketų paleidimo renginį;
· Raketos arba drono paleidimo ir iškėlimo operacijos (esant nepalankioms oro sąlygoms gali būti naudojami bepiločiai orlaiviai):
· Visi CanSat bus paleisti raketomis į 600 - 1000 metrų aukštį virš jūros lygio;
· Pasiekus tinkamą aukštį, CanSat atsiskiria nuo raketos arba drono su dedikuotu parašiutu; 
· Kiekviena komanda renka duomenis, nukreipdama anteną į nusileidžiantį CanSat;
· Gautų duomenų ir misijos rezultatų analizė;
· Galutinis mokinių duomenų analizės ir rezultatų pristatymas vertinimo komisijai;
· Vertinimo komisijos įvertinimas, apdovanojimų ceremonija, prizai ir nugalėtojo paskelbimas.

Išanalizavusios gautus duomenis, komandos pristatys savo CanSat projekto rezultatus vertinimo komisijai, kuri įvertins komandas pagal 6 skirsnyje nurodytus kriterijus, taikomus viso konkurso metu. Visos komandos turi būti pasirengusios pristatyti savo darbą „PowerPoint" arba panašia prezentacijų programine įranga.
Komanda, užėmusi pirmąją vietą „CanSat Lietuva" konkurse dalyvauja EKA organizuojamame renginyje „CanSat Space Engineering Summit“,  o EKA padengia su dalyvavimu susijusias išlaidas. 
Atkreipiame dėmesį, kad laimėjusi komanda pati pasirūpina kelione į Nyderlandus, o jos išlaidas (lėktuvo ir vietos transporto) kompensavimo būdu padengia Europos kosmoso agentūra. Europos kosmoso agentūra taip pat pasirūpina laimėjusios komandos apgyvendinimu ir maitinimu Nyderlanduose.   

6. Vertinimas ir balų skyrimas

6.1. Vertinimo komisija

Vertinimo komisiją  sudarys CanSat ekspertai, inovacijų ekspertai, švietimo ekspertai arba inžinieriai ir mokslininkai, kurie vertins komandų pasirodymus 4-ojo etapo metu. Atsižvelgdami į CanSat parengiamąją paleidimo ataskaitą, vertinimo komisijos nariai skirs balus komandoms paleidimo kampanijos metu ir paskelbs jų vertinimo rezultatus baigiamajame renginyje. Vertinimo komisiją sudarys 4 - 6 nariai. Komisiją paprastai sudaro kosmoso mokslo ir (arba) inžinerijos ekspertas (-ai); IT ir (arba) elektronikos ekspertas (-ai); švietimo ekspertas (-ai); inovacijų ekspertas; radijo ryšio ekspertas (-ai).

6.2. Vertinimas

Rezultatai vertinami šiose srityse:
1. Techniniai pasiekimai
Vertinimo komisija atsižvelgs į tai, kaip komandos gavo rezultatus, kiek patikimas ir tvirtas buvo CanSat, kaip CanSat veikė. Bus vertinami novatoriški projekto aspektai, pvz.: pasirinktos priemonės ir naudojama techninė ir (arba) programinė įranga. Bus vertinami šie aspektai: misijos techninis sudėtingumas (CanSat techninis lygis, techninio lygio supratimas, koncepcijų supratimas ir misijos inžinerinių aspektų originalumas); pagrindinės misijos vykdymas (CanSat techninis našumas, atsižvelgiant į dislokavimą ir duomenų rinkimą pirminės misijos metu).
2. Mokslinė vertė
Bus vertinama komandų užduočių mokslinė vertė ir komandų moksliniai įgūdžiai. Tai apima misijos mokslinį aktualumą, techninių ataskaitų kokybę (rašytinių ir žodžiu) ir komandos mokslinį supratimą, kuris bus vertinamas pagal komandos gebėjimą tinkamai analizuoti ir interpretuoti rezultatus. Vertinami šie aspektai: mokslinis aktualumas (vertinama, ar matavimai atlikti siekiant aiškaus ir pagrįsto mokslinio tikslo, kiek originaliai naudojamas CanSat ir ar duomenys renkami tinkamai, kad būtų pasiektas tikslas); mokslinis supratimas: mokslinių principų, kuriais grindžiamas tyrimas, supratimo lygis; (techninė atskaitomybė: gebėjimas aiškiai apibendrinti ir pateikti suprantamą ir išsamią ataskaitą prieš paleidimą, tinkamas grafikų žymėjimas, teisingų vienetų naudojimas ir gebėjimas pateikti moksliškai pagrįstus duomenis ir interpretaciją paleidimo kampanijos metu). 
3. Profesinės kompetencijos
Vertinimo komisija vertins komandos bendradarbiavimą ir koordinavimą, gebėjimo prisitaikyti ir bendrauti įgūdžius. Bus vertinami šie aspektai: komandinis darbas (bendradarbiavimas: komandos pastangos siekiant kuo greičiau atlikti užduotis efektyviai ir veiksmingai); požiūris į nuolatinį tobulėjimą ir gebėjimas prisitaikyti prie naujų sąlygų; bendravimas (gebėjimas pateikti informaciją žodžiu, gebėjimas patraukliai pristatyti informaciją,  gebėjimas įtaigiai kalbėti ir vizualiai patrauklus pristatymas).
4. Informacijos sklaida
Komanda taip pat bus vertinama už tai, kaip gerai pateikė informaciją apie projektą mokyklos ir vietos bendruomenei, atsižvelgiant į bet kokius interneto ar socialinių tinklų puslapius, tinklaraščius, pristatymus, reklaminę medžiagą, pranešimus žiniasklaidoje ir pan.

6.3. Vertinimo schema

Komandos, dalyvaujančios „CanSat Lietuva" konkurse, bus vertinamos viso konkurso metu, atsižvelgiant į šiuos kriterijus:
Techniniai pasiekimai - 35 proc.
Mokslinė vertė - 35 proc.
Profesinė kompetencija – 20 proc.
Informacijos sklaida – 10 proc.
Iš viso – 100 proc.
Cansat palydovas turi turėti korpusą.
Už kiekvieną pavėluotai pateiktą „CanSat" ataskaitą komandų galutiniai balai bus mažinami 1 % už kiekvieną pavėluotą dieną.

7. „CanSat“ reikalavimai

7.1. Reikalavimai ir apribojimai

„CanSat“ techninė įranga ir misijos turi būti suprojektuotos pagal šiuos reikalavimus ir apribojimus: 
1. Visi „CanSat“ komponentai turi tilpti standartinėje gaiviųjų gėrimų skardinėje (115 mm aukščio ir 66 mm skersmens), išskyrus parašiutą. Radijo antenos ir GPS antenos gali gali būti montuojamos išoriškai skardinės viršuje arba apačioje, priklausomai nuo konstrukcijos, bet ne ant skardinės viršaus arba apačios.
2. Antenos, elektroniniai moduliai ir kiti „CanSat" elementai negali išsikišti už skardinės skersmens tol, kol jis nepalieka raketos nešėjos.
3. „CanSat“ masė turi būti ne mažesnė kaip 300 gramų ir ne didesnė kaip 350 gramų. Lengvesni „CanSat" turi pasiimti papildomą balastą, kad pasiektų 300 gramų ribą.
4. Sprogmenys, detonatoriai, pirotechnikos priemonės ir degios ar pavojingos medžiagos yra griežtai draudžiamos. Visos naudojamos medžiagos turi būti saugios personalui, įrangai ir aplinkai. Kilus abejonių, komisija gali prašyti pateikti medžiagų saugos duomenų lapus iš komandų.
5. „CanSat" turi būti maitinamas iš baterijos ir (arba) saulės baterijų. Turi būti įmanoma sistemas išlaikyti įjungtas nepertraukiamai keturių valandų veiklai. 
6. Akumuliatorius turi būti lengvai pasiekiamas, jei jį reikėtų pakeisti / įkrauti.
7. „CanSat“ turi turėti lengvai prieinamą pagrindinį maitinimo jungiklį.
8. Rekomenduojama įtraukti buvimo vietos nustatymo sistemą, skirtą paieškai (garsinis signalas, radijo švyturys, GPS ir t. t.).
9. „CanSat" turi turėti sugrąžinimo sistemą, pvz., parašiutą, kurį būtų galima pakartotinai panaudoti po paleidimo. Rekomenduojama naudoti ryškiaspalvį audinį, kuris palengvintų susigrąžinimą „CanSat“ nusileidus.
10. Parašiuto jungtis turi atlaikyti iki 500 N jėgą. Parašiutas turi būti išbandytas, kad būtų užtikrinta, jog sistema veiks nominaliai.
11. Atkūrimo sumetimais rekomenduojama, kad maksimali skrydžio trukmė būtų 120 sekundžių. Jei bandomas kryptingas nusileidimas, rekomenduojama ne ilgesnė kaip 170 sekundžių skrydžio trukmė.
12. Atkūrimo sumetimais rekomenduojamas 8-11 m/s nusileidimo greitis. Tačiau saugumo sumetimais „CanSat" nusileidimo greitis negali būti mažesnis nei 6 m/s ir didesnis nei 12 m/s.
13. „CanSat" turi atlaikyti iki 20 g pagreitį.
14. Bendras galutinio „CanSat" modelio biudžetas neturėtų viršyti 500 EUR. Jei komanda gamina ir naudoja du Cansat palydovus, tai vieno modelio biudžetas negali viršyti 500 EUR. Antžeminės stotys (GS) ir bet kokie susiję neskraidantys elementai nebus įtraukiami į biudžetą. 
15. Rėmimo atveju visi remiami elementai turėtų būti nurodyti biudžete, nurodant faktinį atitikimą rinkos išlaidomis.
16. Paskirto radijo dažnio turi laikytis visos starto kampanijos komandos. Leistinų dažnių diapazonas keičiasi priklausomai nuo valstybės, kurioje renginys organizuojamas, ir apie jį bus pranešta tinkamu laiku. Rekomenduojama, kad komandos atkreiptų dėmesį į dizainą, „CanSat" aparatinės įrangos integravimą ir tarpusavio sujungimą, kad radijo dažnį būtų galima prireikus lengvai pakeisti.
17. Atvykus į paleidimo kampaniją „CanSat" turi būti parengtas skrydžiui.

7.2. Paleidimo kampanijai keliamų reikalavimų laikymasis

Siekiant patikrinti, ar „CanSat" yra tinkamas paleidimui, paleidimo kampanijos pradžioje bus atlikta techninė apžiūra ir kritimo bandymas. Reikalavimai vertinami taip:
· 1, 2, 3, 7, 12 ir 16 reikalavimus vietoje įvertins specialiai paskirta „CanSat“ techninė grupė. Komandoms, kurios pirmuoju bandymu neišlaikys nė vieno iš testų, bus tik suteikiamas vienas antras šansas pataisyti problemas, kad atitiktų visus reikalavimus. Nepavykus antruoju bandymu, bus laikoma, kad komanda nepasiekė skrydžio statuso ir jos „CanSat" nebus patvirtintas paleidimui.
· Pareiškimas, patvirtinantis, kad kiti reikalavimai yra įvykdyti, turėtų būti įtrauktas į ataskaitą prieš paleidimą, ypatingą dėmesį skiriant 14 reikalavimui, kuris turi būti nurodytas dokumente.

8. Papildoma informacija

CanSat komplektus komandos įsigyja savo lėšomis.  
Seminaro, bandymų ir finalinių varžybų metu bus fotografuojama ir filmuojama. Teikdami paraišką ir dalyvaudami konkurse dalyviai patvirtina, kad sutinka su Inovacijų agentūros privatumo politika. Daugiau apie privatumo politiką galite rasti čia Inovacijų agentūra (inovacijuagentura.lt). 




































PRIEDAS NR. 1 DALYVAVIMO PARAIŠKOS FORMA

	Kontaktai

	Mokytojo vardas, pavardė, el. paštas, telefono numeris
	

	„CanSat Lietuva“ konkurso komandos pavadinimas
	

	Mokinių vardai ir pavardės, amžius
	

	Mokyklos pavadinimas, miestas
	



	Komandos darbo organizavimas

	Aprašykite, kaip tarp komandos narių pasidalinsite užduotis, darbus
	

	Ar turite prieigą prie laboratorijų, kitos reikalingos infrastruktūros ?
	

	Kiek laiko Jūsų komanda ketina skirti darbui prie CanSat, kaip laikas bus paskirstytas tarp veiklų, užduočių ?
	

	Kaip bus finansuojamos CanSat kūrimo išlaidos ? Ar turėsite rėmėjų ?
	

	Ar turite visas reikalingas medžiagas (komponentus) ir įrangą ? jei ne, kaip ketinate įsigyti ? 
	

	Ar komandai reikalingi papildomi mokymai ? Jei taip, nurodykite temas
	



[bookmark: _Hlk180427087]
	Mokslinė misija

	Kokią antrinę misiją pasirinkote?  
	

	Koks yra antrinės misijos mokslinis arba techninis tikslas? Kokie yra inovatyvūs šios misijos aspektai? 
	

	Kaip kilo antrinės misijos idėja (pvz., iš tikrų palydovų misijų, ankstesnio CanSat projekto, mokslinės publikacijos ir pan.) ? 
	

	Detaliai aprašykite antrinę misiją. Kaip praktikoje bus siekiama mokslinio tikslo ?
	

	Kokie parametrai bus matuojami ir kaip?
	

	Kaip misijos rezultatus ketinate panaudoti ateityje?
	



	Informacijos sklaida

	Aprašykite, kaip skleisite informaciją apie savo dalyvavimą „CanSat Lietuva“ prieš konkursą, jo metu ir po konkurso (pvz., publikacijos žiniasklaidoje, radijuje, socialinėje medijoje, mokyklos žinių sklaidos kanaluose ir pan.) 

